સીધી વાત છે AIB રોસ્ટ જોવા ગયા હોઈએ ત્યાં સંસ્કારી કૉમેડીની આશા ન રખાય, પરંતુ આ તન્મય ભટના લેટેસ્ટ લતાજી-સચિનવાળા વિડિયો જેવી ભંગાર કૉમેડી છે. જો તમને આવી સડકછાપ કૉમેડી ગમતી હોય અથવા તો તમારા દિમાગની કૅપેસિટી પર પૂરો વિશ્વાસ હોય તો ઑલ ધ બેસ્ટ, બાકી ભલે તમે આમાંથી કોઈ સ્ટારના ફૅન હો તેમ છતાં આ ‘હાઉસફુલ ૩’ જોવાનું જોખમ લેવા જેવું નથી. એના કરતાં જૂની ચાર્લી ચૅપ્લિન, બસ્ટર કિટન કે ઈવન ટૉમ ઍન્ડ જેરીની ફિલ્મો જોઈ નાખો એ હજાર દરજ્જે બહેતર ઑપ્શન છે. આ ‘હાઉસફુલ ૩’ આખી ફિલ્મ કરતાં છેલ્લે આવતી ગેગરીલ વધારે ફની છે, પણ એ જોવા માટે તમારે આખી ફિલ્મ જોવી પડશે. છોડો ત્યારે.